open-index/open-wikipedia-markdown huggingface dataset:
מיכאל גולדמן

**מיכאל (מייק) גולדמן** (10 בספטמבר 1952 – 7 באוקטובר 1973) היה קצין שריון בצה"ל ששימש מפקד מחלקת טנקים בגדוד 198 של חטיבה 460, ועוטר בעיטור העוז על נסיונותיו הנשנים לחלץ פצועים תחת אש ממעוז "מפרקת", על אף שהמעוז כותר.

## ביוגרפיה
גולדמן נולד ב-10 בספטמבר 1952 בפורט אליזבת, דרום אפריקה, לנעמי ולחיים. משפחתו עלתה לארץ בשנת 1953, והתיישבה בעיר טבריה שם למד בבית הספר היסודי-ממלכתי ד'. בתיכון למד גולדמן במחזור ט"ז של פנימייה הצבאית לפיקוד שליד בית הספר הריאלי העברי בחיפה.

בנובמבר 1970 התגייס גולדמן. תחילה שירת בחיל המודיעין בשל האסתמה ממנה סבל, ולאחר מכן עבר הסבה ועבר לחיל השריון, שם עבר קורס מקצועות וקורס צניחה, ונשלח לקורס קצינים אותו סיים בהצטיינות. לאחר שסיים את קורס קציני שריון הוצב בחטיבה 460.

במלחמת יום הכיפורים לחם גולדמן בחזית המצרית. ב-7 באוקטובר לחמה מחלקתו באזור מעוז "מפרקת" על גדות תעלת סואץ. במהלך הלחימה ביצע גולדמן שתי גיחות אל תוך המעוז, שכבר היה מכותר, בהן פינה פצועים תחת אש. בעת שניסה להיכנס אל המעוז בשלישית נפגע גולדמן ונהרג.

לאחר שנפל הועלה בדרגה לדרגת סגן, והוענק לו עיטור העוז.

## קישורים חיצוניים
* 
* 
* תיק הנופל של מיכאל גולדמן, באתר "בהשקט ובבטחה"
* 

## הערות שוליים

קטגוריה:ישראלים ילידי דרום אפריקה
קטגוריה:מעוטרי עיטור העוז במלחמת יום הכיפורים
קטגוריה:בוגרי הפנימייה הצבאית לפיקוד חיפה
קטגוריה:חללי צה"ל במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:בוגרי הפנימייה הצבאית לפיקוד מעוטרי עיטור העוז
קטגוריה:אישים הקבורים בבית הקברות כנרת
קטגוריה:מפקדי מחלקות במלחמת יום הכיפורים
קטגוריה:ישראלים שנולדו ב-1952
קטגוריה:ישראלים שנפטרו ב-1973
ההפיכה בגינאה (2021)

**ההפיכה בגינאה** התרחשה ב-5 בספטמבר 2021 בגינאה, ובמהלכה הודח הנשיא אלפה קונדה ונאסר על ידי הצבא בראשות ממאדי דומבויה, שהשתלט על המדינה. צבא גינאה פרסם סרטון ובו נראה קונדה שבוי בידיי אנשי צבא, לאחר חילופי אש והתפרעות של כוחות חמושים בעיר הבירה קונאקרי. מפקד הכוחות המיוחדים, ממאדי דומבויה, הופיע בתשדיר מיוחד שהשתלט על ערוץ הטלוויזיה הממלכתי בו הוא הודיע על השעית החוקה ופרוק הממשלה.

## רקע
לאחר כמה עשורים של שלטון סמכותני בגינאה, היה קונדה המנהיג הראשון שנבחר במדינה באופן דמוקרטי. במהלך כהונתו, צמחה כלכלתה של גינאה באופן ניכר, רבות הודות למשאביה הטבעיים, אולם אזרחי המדינה לא חשו בצמיחה באופן משמעותי. בשנת 2020, שינה קונדה את החוקה החדשה של גינאה באמצעות משאל עם במטרה לאפשר לעצמו לכהן קדנציה שלישית. השינוי זכה לגינויים וביקורות בחברה הגינאית, מה שגרם להפגנות נרחבות במהלך 2019–2020, וכן לחוסר יציבות פוליטית. במהלך שנתו האחרונה בתפקיד נאבק קונדה במחאות ובמועמדי האופוזיציה, ורבים מהם נאסרו וחלקם אף נפטרו בשבי, זאת לצד משבר כלכלי חריף ועליית מחיריהם של מוצרים בסיסיים. באוגוסט 2021, בניסיון להגדיל את קופת המדינה, הכריזה גינאה על העלאת המס וקיצצה בתקציבי המשטרה והצבא. עם זאת, הממשלה נקטה במהלכים מעוררי התנגדות, כדוגמת הגדלת תקציב לשכת הנשיא והאסיפה הלאומית.

ב־1 באוקטובר 2021 הושבע ממאדי דומבויה כנשיא זמני.

## ההפיכה
ההפיכה החלה בבוקר 5 בספטמבר, כאשר הכוחות המזוינים של הרפובליקה של גינאה הקיפו את ארמון הנשיא והשביתו את פעילות הממשלה. לאחר קרב יריות עם כוחות תומכי הממשלה, המורדים בראשותו של דומבויה לקחו את קונדה כבן ערובה, הודיעו על פירוק הממשלה המכהנת בראשות איברהימה קאסורי פופאנה וביטול החוקה. הפוליטיקאים המקומיים נמנעו מהתבטאות בנוגע להפיכה ולא התנגדו או תמכו בה נחרצות, בעוד שההפיכה זכתה לגינויים והסתייגויות כמעט אוניברסליות מצד מדינות העולם, שקראו להפסיק את ההפיכה, לשחרר את האסירים ולהחזיר את היציבות הדמוקרטית על כנה.

## קישורים חיצוניים

## הערות שוליים

גינאה (2021)
קטגוריה:גינאה: היסטוריה
קטגוריה:2021 באפריקה
שמורת אור כוכבים

ממוזער|250x250 פיקסלים|תצפית על מטר פרסאידים 2016 ממכתש רמון.
[ממוזער|250x250 פיקסלים|תנועת הכוכבים מ[מכתש רמון (צילום בחשיפה ארוכה)]][ממוזער|250x250 פיקסלים|מצפה כוכבים ב[צ'ילה]]
ממוזער|250x250 פיקסלים|שמי הלילה ממכתש רמון
**שמורת אור כוכבים** (באנגלית: **Dark-sky preserve** (בראשי תיבות **DSP**) או **dark-sky reserve,** בתרגום חופשי: שמורת שמיים כהים) היא אזור, המקיף בדרך כלל פארק או מצפה כוכבים, בעל זיהום אור מלאכותי מצומצם. בדרך כלל, מטרתה של שמורת אור הכוכבים היא קידום תחום האסטרונומיה.

## שמורות אור כוכבים בעולם

## קישורים חיצוניים

## הערות שוליים

קטגוריה:שמירת הסביבה
קטגוריה:אסטרונומיה תצפיתית
לואיס אסבדו

**לואיס מיגל אָסֶבֶדוֹ טָבָּארֶס** (בספרדית: **Luis Miguel Acevedo Tabárez**; נולד ב-5 באוקטובר 1996) הוא כדורגלן אורוגוואי המשחק בעמדת החלוץ בדאנוביו.

## קריירה
אסבדו נולד במונטווידאו שבאורוגוואי. אחיו, ניקולאס, גם הוא כדורגלן. הוא החל לשחק כדורגל במחלקת הנוער של סרו, וב-7 בפברואר 2019 עבר לפניארול.

באפריל 2021 הושאל לדאנוביו מהליגה האורוגוואית השנייה עד לתום דצמבר 2021.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני פניארול
קטגוריה:כדורגלני דאנוביו
קטגוריה:אורוגוואים שנולדו ב-1996
ניקולאס אסבדו

**ניקולאס בריאן אָסֶבֶדוֹ טָבָּארֶס** (בספרדית: **Nicolás Brian Acevedo Tabárez**; נולד ב-14 באפריל 1999) הוא כדורגלן אורוגוואי המשחק בעמדת הקשר בבאהיה.

## קריירה
אסבדו נולד במונטווידאו שבאורוגוואי. אחיו, לואיס, גם הוא כדורגלן. הוא החל לשחק כדורגל במחלקת הנוער של ליברפול, וב-14 באוקטובר 2018 ערך את הופעת הבכורה שלו במדי הקבוצה הבוגרת בניצחון 2–1 על דפנסור ספורטינג.

ב-2 במרץ 2020 עבר לניו יורק סיטי מה-MLS.

בדצמבר 2022 הושאל לבאהיה הברזילאית לעונה אחת, בסיום העונה חתם באופן קבוע בקבוצה.

### קריירת נבחרות
אסבדו ייצג את הנבחרת הצעירה של אורוגוואי באליפות דרום אמריקה בכדורגל עד גיל 20 ובגביע העולם בכדורגל עד גיל 20.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני ליברפול מונטווידאו
קטגוריה:כדורגלני ניו יורק סיטי
קטגוריה:כדורגלני באהיה
קטגוריה:אורוגוואים שנולדו ב-1999
עטלף כותפות פרנקוט

**עטלף כותפות פרנקוט** (שם מדעי: *Epomops franqueti*) הוא מין של עטלף מהסוג עטלף כותפות מדומה החי באפריקה הטרופית במדינות: אנגולה, בנין, קמרון, הרפובליקה המרכז-אפריקאית, הרפובליקה הדמוקרטית של קונגו, הרפובליקה של קונגו, חוף השנהב, גאנה, ניגריה, רואנדה, דרום סודאן, טנזניה, טוגו, גבון, אוגנדה, זמביה ונראה שגם בגינאה המשוונית.
## בית גידול
עטלף כותפות פרנקוט חי ביערות יבשים סובטרופיים או טרופיים, יערות מנגרובים סובטרופיים או טרופיים, ביצות סובטרופיות או טרופיות, סוואנה יבשה ויער גשם טרופי כמו אגן הקונגו.

## טקסנומיה
עטלף כותפות פרנקוט תואר לראשונה בידי החוקר רוברט פ. טומס בשנת 1860 על ידי דגימה שנלקחה מגבון.

## מאפיינים
אורך הראש והגוף של עטלף זה עד 18 סנטימטרים וצבעו חום, צבע הכותפות צהוב וצבע הבטן לבן.

לזכר הבוגר יש תיבת קול שנועדה לתקשר עם עטלפים אחרים מבני מינו.

אפשר לשמוע את קריאות העטלף עד למרחק של קילומטר אחד.

עטלף כותפות פרנקוט ניזון כמו קרוביו מפירות, צוף פרחים ועלי כותרת. העטלף משמיע רעשים בעת האכילה.

המורפולוגיה של הגולגולת מותאמת לחילוץ עיסת פרי ומיץ: העטלף מכניס את הפרי בשלמותו לפה בסיוע הידיים ואחת מהרגליים, ואז מנקב אותו בו זמנית עם הטוחנות והניבים ולוחץ אותו בחוזקה עם הלשון על הרכסים המשוננים בחיך העליון; בדרך זו, העטלף סוחט את המיץ עד תום ולאחר מכן בולע את העיסה הרכה. לאחר כמה סחיטות, נותרת בפה עיסת סיבים בצורת גלולה שאותה העטלף יורק החוצה. עצים שעליהם המין יושן מזוהים לעיתים קרובות בזכות מסה גדולה של גלולות יבשות שזרוקות על האדמה סביבו.

## רבייה
תקופת ההיריון של עטלף כותפות פרנקוט נמשכת עד חצי שנה ובסופה נולד וולד יחיד במשקל 20 גרמים.

יש שתי עונות רבייה מדי שנה, וההמלטות מקבילות לעונות הגשמים. במהלך עונת הרבייה, הזכרים מתקבצים בזירת חיזור ומנסים להרשים את הנקבה במצג משולב של קול, ריח ואותות חזותיים. הם זוקפים מעלה את הכותפות הלבנות שלהם ומפיצים דרכם ריח עז לכל עבר, נוסף על השמעת שירי חיזור רמים שנשמעים כמו קריאות עורב ועשויים להימשך מספר שעות במהלכם מופקים אלפי קריאות רעשניות שנשמעות למרחק קילומטר וחצי. ההיריון נמשך 6 חודשים והגור יונק מאימו במשך 3 חודשים. הנקבות מגיעות לבגרות בגיל 6 חודשים והזכרים בגיל 11 חודשים. תוחלת החיים 21–30 שנים.

## שימור
עטלף כותפות פרנקוט מסווג על ידי הרשימה האדומה של IUCN במצב השימור ללא חשש בשל אוכלוסייה גדולה ונוכחות באזורים מוגנים רבים.

## קישורים חיצוניים

## הערות שוליים

קטגוריה:בעלי חיים שתוארו ב-1860
קטגוריה:טקסונים שתוארו בידי רוברט פישר טומס
קטגוריה:עטלפי פרי
קטגוריה:הרפובליקה הדמוקרטית של קונגו: יונקים
קטגוריה:יונקים ביערות הגשם האפריקאים
חיזוי מבנה החלבון

בביוכימיה, **חיזוי מבנה החלבון** הוא היכולת להסיק את המבנה התלת־ממדי של חלבון מרצף חומצות האמינו שלו. כלומר ניבוי המבנה השניוני והשלישוני שלו מהמבנה הראשוני. חיזוי המבנה שונה מהבעיה ההפוכה של עיצוב חלבונים. חיזוי מבנה החלבונים הוא אחת מהבעיות הפתוחות החשובות ביותר בביוכימיה, ואחת המטרות החשובות ביותר אותן מנסה לפתור הביולוגיה החישובית; לפתרון הבעיה יש חשיבות רבה ברפואה (למשל בעיצוב תרופות) וביוטכנולוגיה (למשל בעיצוב אנזימים חדשים).

הכלים לפתרון הבעיה כוללים מחשבי על, וחישוב מבוזר קהילתי, הכוללים אלגוריתמים משוכללים.

החל משנת 1994, ביצועי השיטות הנוכחיות לפתרון הבעיה, מוערכות אחת לשנתיים בניסוי CASP (הערכה קריטית של טכניקות לחיזוי מבנה החלבון). הערכה רציפה של שרתי האינטרנט לחיזוי מבנה החלבון מבוצעת על ידי הפרויקט הקהילתי CAMEO3D.

## ראו גם
* Rosetta@home ו-Folding@home - פרויקטים של חישוב מבוזר קהילתי בהם משתתפים מיליוני מתנדבים לפתרון בעיית חיזוי מבנה החלבון (גם פרויקט World Community Grid לעיתים מסייע בבעיה זו)
* ביולוגיה מבנית#היררכיית המבנה של המקרומולקולה
* קיפול חלבונים
* AlphaFold

קטגוריה:ביוכימיה
קטגוריה:בעיות פתוחות בביולוגיה
קטגוריה:חישוב מבוזר קהילתי
דניס אוליברה

**דניס סזאר אוליברה לימה** (בספרדית: **Denis César Olivera Lima**; נולד ב-5 באוקטובר 1996) הוא כדורגלן אורוגוואי המשחק בעמדת החלוץ והקיצוני בויה אספנולה.

## קריירה
אוליברה שיחק במונטבידאו, אורוגוואי, במחלקת הנוער של מועדון דאנוביו, ולאחר מכן הצטרף לקבוצה הבוגרת של המועדון, עמה שיחק גם בגביע הליברטדורס.

בינואר 2020 הצטרף לפניארול, וב-24 באפריל 2021 הושאל לוויה אספנולה מליגת העל האורוגוואית עד לתום העונה. בסיום ההשאלה, החל מינואר 2022 אוליברה חזר לסגל של דאנוביו.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:כדורגלני פניארול
קטגוריה:כדורגלני דאנוביו
קטגוריה:אורוגוואים שנולדו ב-1999
September Song

"**September Song**" הוא סינגל של הזמר האנגלי ג'ייפי קופר. הסינגל, שיצא, על ידי איילנד רקורדס, ב-16 בספטמבר 2016, נמצא בתוך אלבום האולפן הראשון שלו, *Raised Under Grey Skies*. נכון לספטמבר 2021, הסינגל הושמע למעלה מ-477 מיליון פעמים בספוטיפיי.

## וידאו קליפ
הווידאו קליפ של הסינגל יצא לראשונה ליוטיוב ב-28 בנובמבר 2016. נכון לספטמבר 2021, הווידאו קליפ נצפה למעלה מ-70 מיליון פעמים.

## מיקומי שיא

## נתוני מכירות

## היסטוריית יציאות לאור

## גרסת נדין קויל

ב-9 במרץ 2018, הוציא הזמרת האירית, נדין קויל  גרסת כיסוי לשיר. השיר נמצא במיני-אלבומה הראשון, *Nadine*.

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2016
קטגוריה:שירי ג'ייפי קופר
קטגוריה:שירים באנגלית
קטגוריה:שירים על ספטמבר
קטגוריה:סינגלים בהוצאת איילנד רקורדס
בית כחלאני

**בית כֻּחְלַאנִי** היה בית כנסת ברובע היהודי בצנעא שבתימן.

## היסטוריה
לא ידוע מתי נבנה בית הכנסת. האזכור הראשון של בית הכנסת הוא במסוודה בשנת ה'תקמ"ז (1787), בה נכתב שטר צוואה של סעיד בן משה כחלאני לבניו, בו הוא מוריש להם את הזכויות בבית הכנסת.

נוסח התפילה בבית הכנסת היה הנוסח השאמי.

בט"ז בניסן ה'תרצ"ג (12 באפריל 1933) נסגר בית הכנסת, עקב חילוקי דעות בנוסח התפילה בין הפלג הדרדעי לפלג העיקשי. לאחר כשנתיים נפתח בית הכנסת מחדש וחולק לשני חלקים, כשליש לדרדעים ושני שלישים לעיקשים.

בית הכנסת המשיך לתפקד עד עליית יהודי תימן לארץ ישראל בשנת ה'תש"ט (1949) במבצע על כנפי נשרים.

## פיצול בית הכנסת
למרות המחלוקת שהייתה בקהילת צנעא על אמיתות הקבלה וספר הזוהר, פסיקה על פי הרמב"ם, ונוסח התפילה, בתי הכנסת נשארו מאוחדים כל זמן שהרבנים יחיא קאפח, ויחיא יצחק הלוי היו בחיים. לאחר פטירתם החל הפילוג בבתי הכנסת.

בית הכנסת הראשון שאירע בו פיצול היה בית כחלאני. ראש בית הכנסת בתקופת הפיצול (שנות ה-30 של המאה ה-20) היה יוסף צאלח (אלג'יילי), נכדו של הראב"ד מארי סלימאן צאלח. יוסף עמד בראש קבוצת המתפללים שתמכו בשינוי נוסח התפילה לבלדי, ושאר המתפללים תמכו בהשארת מנהג בית הכנסת ולהמשיך להתפלל בנוסח שאמי.

בט"ז בניסן ה'תרצ"ג (12 באפריל 1933) כנראה הייתה התרחשות, ויוסף נאלץ לקרוא למפקד הערבי של קאע אל-יהוד. המפקד הגיע, המתפללים לא היו מוכנים לקבל את הכרעת האימאם יחיא, ולכן נסגר בית הכנסת למשך שנתיים.

בית הכנסת נפתח מחדש לאחר שנתיים, כאשר הוא מחולק בקיר באמצעו, שליש מבית הכנסת לדרדעים בראשות יוסף צאלח ושני שלישים לעיקשים.

## מנהיגים מפורסמים בבית הכנסת
* מארי יוסף קארה
* מארי סלימאן קארה
* מארי סלימאן צאלח
* מארי סאלם חבשוש
* הרב אהרן חמדי
* הרב אברהם צדוק

## לקריאה נוספת
* יחיאל נחשון, **בתי כנסת בצנעא (מאות י"ח-י"ט)**, הוצאת האגודה לטיפוח חברה ותרבות, נתניה ה'תש"ס (2000), עמודים 103–104

## הערות שוליים

כחלאני
בית כחלאני
מתיאס דה לוס סנטוס (קשר)

**מרקוס מתיאס דה לוס סנטוס מוראלס** (בספרדית: **Marcos Matías de los Santos Morales**; נולד ב-28 בספטמבר 1998) הוא כדורגלן אורוגוואי המשחק בעמדת הקשר בדפורטיבו מלדונדו.

## קריירה
דה לוס סנטוס שיחק במחלקת הנוער של פניארול, וב-7 ביוני 2018 ערך את הופעת הבכורה שלו במדי הקבוצה הבוגרת, בניצחון 3–1 על דפנסור ספורטינג.

ב-17 באוקטובר 2019 כבש צמד בתיקו 3–3 עם ראסינג קלוב. בשנת 2020 שיחק עם הקבוצה בגביע הליברטדורס.

באפריל 2021 הושאל לדפורטיבו מלדונדו, גם היא מליגת העל האורוגוואית, עד לתום העונה.

הוא ערך את הופעת הבכורה שלו בקבוצה ב-16 במאי 2021, בהפסד 2–4 לליברפול.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:ארטיגס: כדורגלנים
קטגוריה:כדורגלני פניארול
קטגוריה:כדורגלני דפורטיבו מלדונדו
קטגוריה:אורוגוואים שנולדו ב-1998
ברבי: יחידת הריגול

**ברבי: יחידת הריגול** (באנגלית: **Barbie: Spy Squad**, "ברבי: חוליית מרגלים") הוא סרט הנפשה ממוחשבת קנדי-אמריקאי, מסוגת ריגול והרפתקאות לכל המשפחה, אשר מבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל". הסרט, המשמש כסרט השלושים ושניים בסדרת סרטי ברבי, בוים על ידי קונראד הלטן, נכתב על ידי מרשה גריפין וקייסי ארנולד, והופק על ידי Rainmaker Entertainment ו-Mattel Playground Productions.

הסרט הופץ ברחבי העולם בהקרנה ביתית וקולנועית, כאשר הוא הופץ על ידי סרטי יוניברסל. בכורת הסרט הייתה ב-15 בינואר 2016 בבתי הקולנוע בפולין בדיבוב פולני. ב-1 במרץ 2016 הסרט הופץ בקנדה ובארצות הברית להקרנה ביתית ב-DVD ובבלו-ריי בדיבוב אנגלי, כאשר את קולה של ברבי השמיעה לראשונה אריקה לינדבק. ב-14 באפריל 2016 הסרט הוקרן בבתי הקולנוע בישראל בדיבוב לעברית, כאשר את קולה של ברבי השמיעה אליאנה תדהר בפעם השלישית. באוגוסט 2021 שודר הסרט בישראל בערוץ ג'וניור עם דיבוב עברי חדש לצד קטעי ארכיון, כאשר הדיבוב נעשה בחודש יוני של אותה שנה. אורך הסרט הוא כ-75 דקות.

בהשראת הסרט, כמו שאר הסרטים בסדרת הסרטים, הופקו מוצרים שונות הכוללים קו צעצועים, ספרים, מוצרי בית ועוד.

## תקציר העלילה
לאחר שכישורי ההתעמלות של ברבי, רנה ותרזה מושכים את תשומת הלב של סוכנת הבילוש זואי, דודה של רנה, הן מגויסות להיות מרגלות. המשימה של הבנות בתור מרגלות היא למצוא מי גונב את אבני החן, כאשר הן מצוידות בגאדג'טים, כלי נשק, תחפושות וחיות רובוטיות, פרסי וויולט.

## דמויות
* **[[ברבי]]** – מתעמלת צעירה שגויסה להיות מרגלת יחד עם חברותיה רנה ותרזה.
* **רנה** – מתעלמת צעירה שגויסה להיות מרגלת על ידי דודתה, זואי, יחד עם חברותיה ברבי ותרזה.
* '''תרזה''' – מתעמלת צעירה שגויסה להיות מרגלת יחד עם חברותיה ברבי ורנה. בעלת פחד גבהים.
* **צ'לסי** – אחותה הקטנה של ברבי. מתעמלת.
* **מילה** – חברה לכיתה של צ'לסי.
* **הסוכן דנבר** – האנטגוניסט של הסרט. בעל אופי קשוח.
* **פטרישיה** – מתעמלת צעירה שעוזרת לסוכן דנבר.
* **זואי** – דודה של רנה. מגייסת את ברבי, רנה ותרזה להיות מרגלות.
* **לזלי** – גאון צעיר שעובד ביחידת הריגול, אשר יוצר גאדג'טים, כלי נשק, ותחפושות.
* **פרסי** – כלב-רובוט אשר עוזר לבנות במשימת הריגול.
* **ויולט** – חתולה-רובוטית אשר עוזרת לבנות במשימת הריגול.

## מדבבים
לסרט הופקו שתי גרסאות דיבוב בעברית - הגרסה הראשונה דובבה בשנת 2016 בבימוי דן שצברג ובהפקת יעל אללוף; הגרסה השנייה דובבה בשנת 2021 בבימוי שצברג ושמעון לייבין ובהפקת ספיר רון ארגמן, כאשר גרסה זו כוללת דיבוב עברי חדש לצד קטעי ארכיון.

## מוזיקה
פסקול הסרט, **Barbie Spy Squad (Original Motion Picture Soundtrack)**, הכולל בתוכו ארבעה שירים, הופק על ידי חברת המוזיקה "The Math Club". הפסקול הופץ ב-8 בפברואר 2016, ואורכו כ-11 דקות ו-59 שניות.

## קישורים חיצוניים

* "ברבי: יחידת הריגול" (2016), במיזם "אישים" לתיעוד היצירה הישראלית
* "ברבי: יחידת הריגול" (2021), במיזם "אישים" לתיעוד היצירה הישראלית

## הערות שוליים

קטגוריה:סרטי ברבי
קטגוריה:סרטים המבוססים על בובות אופנה
קטגוריה:סרטים באנגלית
קטגוריה:סרטי 2016
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי הנפשה קנדיים
קטגוריה:סרטי הרפתקאות אמריקאיים
קטגוריה:סרטי ריגול
קטגוריה:סרטים לכל המשפחה
Aperte o Play! (Ao Vivo)

****** הוא אלבום ההופעה הרביעי של הצמד הברזילאי סימונה & סימריה. האלבום יצא לאור ב-29 במרץ 2019, על ידי חברת התקליטים יוניברסל מיוזיק גרופ, שנתיים לאחר צאת אלבום האוסף הראשון של הצמד, *[[Duetos]]*, שיצא לאור בשנת 2017. באלבום נכלל הלהיט "Um em Um Milhão".

לאחר צאתו של "Um em Um Milhão", יצאו מתוך האלבום שני הסינגלים "Qualidade de Vida" ו-"Aperte o Play".

## רשימת רצועות

## קישורים חיצוניים

## הערות שוליים

קטגוריה:אלבומי הופעה מ-2019
קטגוריה:אלבומי סימונה & סימריה
קטגוריה:אלבומי חברת יוניברסל מיוזיק גרופ
רכס לואיס (הרי החוף)

**רכס לואיס** (באנגלית: **Lewis Range**) הוא רכס הרים המהווה תת-רכס של רכסי פסיפיק, המהווים תת-רכס של רכס הרי החוף שבדרום-מערב פרובינציית קולומביה הבריטית שבקנדה.

הרכס ממוקם בסמוך מצפון למפרצון מריוורת' (Mereworth Sound), לבין לגונת מייקליף (Wyclees Lagoon).

שטחו של הרכס 52 קילומטרים רבועים.

שיא גובהו של הרכס (בפסגת לואיס) - 845 מטרים מעל פני הים.

## קישורים חיצוניים
* רכס לואיס באתר השמות הרשמי של ממשלת קולומביה הבריטית
* רכס לואיס באתר "אנציקלופדיית ההרים הקנדית"
* מפת אזור רכס לואיס

## הערות שוליים

לואיס
Call You Mine

"**Call You Mine**" הוא סינגל של הצמד המוזיקלי האמריקאי, הצ'יינסמוקרס, בשיתוף פעולה עם הזמרת-יוצרת האמריקאית, ביבי רקסה. השיר שיצא, על ידי דיסרופטור רקורדס וקולומביה רקורדס, ב-31 במאי 2019, נמצא באלבום השלישי של הצמד, *[[World War Joy]]*. הקליפ שלו זכה בקליפ הדאנס הטוב ביותר בטקס פרסי הווידאו קליפים של MTV לשנת 2019. נכון לאוגוסט 2021, השיר הושמע למעלה מ-468 מיליון פעמים בספוטיפיי.

## קידום
ב-28 במאי 2019, הצמד וביבי רקסה שיתפו קטע מתוך הווידאו קליפ, תייגו זה את זה וכיתובו "שישי" (במקור: "Friday") ו-"יום שישי 31/5" (במקור: "FRIDAY 5/31"), בהתאמה.

## וידאו קליפ
הווידאו קליפ, שבוים על ידי דנו צ'רני, הועלה לראשונה ליוטיוב ב-31 במאי 2019. נכון לספטמבר 2021, הווידאו קליפ נצפה למעלה מ-78 מיליון פעמים.

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי הצ'יינסמוקרס
קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי סטיב מק
קטגוריה:שירי אלקטרופופ
קטגוריה:סינגלים בהוצאת קולומביה רקורדס
נשקי מקמילן

חברת **McMillan Firearms** (בתרגום חופשי: "**נשקי מקמילן**", בעבר **חברת האחים מקמילן**) היא חברה אמריקאית המייצרת כלי ירייה ונשק קל ומתמחה ברובי צלפים.

הרובה הידוע ביותר שלה הוא המקמילן TAC-50, רובה צלפים כבד וארוך טווח בקליבר 0.5 BMG שמשמש גם כרובה נגד ציוד ומחזיק בשיא הצליפה הארוכה ביותר. בנוסף היא מייצרת את רובי הצלפים מקמילן TAC-300, מקמילן TAC-308 ומקמילן TAC-338, כולם בעלי דיוק של 0.5 דקת קשת. היא גם מייצרת את משפחת רובי ה-ALIAS, בהם המקמילן ALIAS CS5 ורובי ציד.

החברה הוקמה כחברת האחים מקמילן בשנות ה-80 של המאה ה-20 על ידי האחים מקמילן. המפעל הראשי שלה והמטה נמצאים בפיניקס, אריזונה.  היא הונפקה ב-2007 כחברת McMillan Firearms Manufacturing ונמכרה ב-2013 לחברת Strategic Armory Corps. רובי החברה נמצאים בשירות כוחות מיוחדים ברחבי העולם, בהם של ארצות הברית, ישראל וקנדה.

## קישורים חיצוניים
* 

קטגוריה:תעשיית נשק בארצות הברית
ג'ורדן זמורה

**ג'ורדן בקיטמבה זמורה** (באנגלית: **Jordan Bhekithemba Zemura**; נולד ב-14 בנובמבר 1999 בלמבת' שבאנגליה) הוא כדורגלן זימבבואי, המשחק בעמדת המגן השמאלי בקבוצת אודינזה מהסרייה א' ובנבחרת זימבבואה.

## קריירת מועדונים
### תחילת הקריירה
זמורה הצטרף לאקדמיה של קווינס פארק ריינג'רס בגיל שש, ושיחק בה במשך שלוש שנים. לאחר תקופת מבחן באקדמיה של צ'לסי, עבר לאקדמיה של צ'רלטון את'לטיק, בה שיחק במשך שמונה שנים.

### בורנמות'
ב-8 ביולי 2019 חתם זמורה במחלקת הנוער של בורנמות'. ב-15 בספטמבר 2020 ערך זמורה את הופעת הבכורה שלו במועדון, בניצחון על קריסטל פאלאס במסגרת הסיבוב השני של גביע הפוטבול ליג לעונת . ב-12 בדצמבר 2020 ערך זמורה את הופעת הבכורה שלו בפוטבול ליג צ'מפיונשיפ במדי המועדון, כשנכנס כמחליף בניצחון 0–5 על האדרספילד טאון במסגרת המחזור ה-18. בסך הכל ערך זמורה שתי הופעות ליגה בעונת .

### אודינזה
בקיץ  הצטרף לאודינזה מהסרייה א'.

## קריירה בינלאומית
על-אף שנולד באנגליה, זמורה, ששני הוריו נולדו בזימבבואה, מחזיק באזרחות זימבבואית ובחר לייצג אותה ברמה הבינלאומית.

ב-12 בנובמבר 2020 ערך זמורה את הופעת הבכורה שלו בנבחרת זימבבואה, בהפסד 1–3 לנבחרת אלג'יריה במסגרת מוקדמות גביע אפריקה לאומות 2021.

## קישורים חיצוניים

## הערות שוליים

קטגוריה:כדורגלנים זימבבואים
קטגוריה:מגני כדורגל זימבבואים
קטגוריה:כדורגלני בורנמות'
קטגוריה:כדורגלני אודינזה
קטגוריה:כדורגלני נבחרת זימבבואה
קטגוריה:כדורגלני גביע אפריקה לאומות 2021
קטגוריה:ספורטאים זרים באיטליה
קטגוריה:אנגלים ממוצא זימבבואי
קטגוריה:זימבבואים שנולדו ב-1999
שתינו

**שתינו** (בצרפתית: **Deux**; באנגלית: **Two of Us**) הוא סרט דרמה צרפתי משנת 2019 בבימויו של פיליפו מנגטי. הסרט היה מועמדה של צרפת ברשימת 15 הסרטים המועמדים לפרס אוסקר לסרט הבינלאומי הטוב ביותר בטקס פרסי אוסקר ה-93.

## תקציר העלילה
**נינה דורן** () ו**מדלן "מדו" ג'ירר** () הן שתי נשים בגמלאות המתגוררות בשכנות בבניין דירות בצרפת, דלת מול דלת. השתיים הן מאהבות בסתר, שלמעשה חיות במשותף בדירתה של מדו ומתכננות למכור את דירותיהן ולעבור לגור יחדיו ברומא, העיר בה נפגשו לראשונה לפני עשרות שנים. משפחתה של מדו אינה מודעת לאהבתה לנינה, ומדו מתקשה לצאת מהארון בפני בתה **אן** () ובנה **פרדריק** (ג'רום וראנפריין), שנוטר טינה לאמו על כך שהייתה נשואה במשך 20 שנה לאביו, עד שמת, למרות שלא אהבה אותו.

כאשר מדו לוקה בשבץ מוחי ומאבדת את יכולת הדיבור, אן שוכרת את שירותיה של **מוריאל** (מיוריאל בנזרף), אחות סיעודית, שנכנסת לגור בדירתה של מדו. נינה משדלת את מיוריאל להסכים לברית סודית ביניהן: נינה תדאג למדו, בעוד מיוריאל תקבל תשלום על עבודה שלא תעשה, ללא ידיעת משפחתה של מדו. אולם בטרם הברית יוצאת לפועל, מדו בורחת מהבית ונמצאת מאוחר יותר לבדה בפארק. כתוצאה מכך מיוריאל מפוטרת מעבודתה, אך דורשת מנינה את הכסף עליו סיכמו. נינה מסרבת ומיוריאל מאיימת לנקום בה.

אן עוברת לגור בדירתה של מדו על מנת לטפל בה, ומוצאת תצלום ישן של נינה ומדו שצולם ברומא. אן מגלה את האמת על מערכת היחסים של נינה ומדו, ומנסה להוציא את נינה מחייהן, ללא הצלחה. בלית ברירה, אן מכניסה את מדו לבית אבות סיעודי, שם מצבה של מדו מתדרדר בצורה מהירה. יום אחד, מדו מתקשרת אל נינה, שמצליחה לאתר אותה ולהגיע אל בית האבות. נינה מוציאה את מדו לטיול בחצר, ומנצלת את ההזדמנות על מנת לברוח איתה. נינה חוזרת לדירתה, על מנת לקחת בגדים וכסף ולברוח עם מדו לאיטליה, אולם כאשר הן מגיעות לדירה הן מגלות שהיא נפרצה וכספה של נינה נעלם. אן מגיע אל הדירה, דופקת בדלת ומבקשת סליחה, בעוד שתי הנשים מחבקות זו את זו בשמחה.

## שחקנים ודמויות

## תגובות וביקורות
באתר האינטרנט Rotten Tomatoes לסרט יש דירוג של 98% המבוסס על 87 ביקורות, עם דירוג ממוצע של 7.8 מתוך 10. על פי דעת הרוב, נכתב באתר כי "סרט הביכורים יוצא הדופן של הבמאי-תסריטאי פיליפו מנגטי מספר סיפור אהבה מורכב תוך תצוגת משחק מרשימה מצד שלוש השחקניות הראשיות". על פי האתר Metacritic, שדגם 20 מבקרים וחישבו ציון ממוצע משוקלל של 82 מתוך 100, הסרט זכה פה אחד לשבחים.

## קישורים חיצוניים

## הערות שוליים

קטגוריה:סרטי 2019
קטגוריה:סרטי להט"ב משנות ה-2010
קטגוריה:סרטי להט"ב צרפתיים
קטגוריה:סרטי לסביות
קטגוריה:סרטים בצרפתית
שורש 29

**שורש 29**, או **יוֹאוּ בּוּ** (בסינית: **又部**, פיניין: **Yòu bù**) הוא השורש העשרים ותשעה של הכתב הסיני. פירושו "'''ו'''" "**בנוסף**" או "**יד ימין**" והוא האחרון מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 91 תווים (מתוך 49,030) שניתן למצוא תחת שורש זה.

## התפתחות

קובץ:又-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:又-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:又-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:又-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)

הצורה העתיקה של דמות השורש 又 היא פיקוגרמה של יד ימין שממנו התו הסיני המודרני 右 (שפירושו "ימין") נגזר. אף על פי ש 又 (שוב) כתו סיני מודרני כבר לא מייצג את המשמעות של "ימין", המשמעות של "יד" נשמרת בחלק מהתווים הסיניים שנגזרים משורש 29.

## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+53C8

קטגוריה:שורשים (כתב סיני)
קלחות הדנובה

[שמאל|ממוזער|190px|[דנובה בקלחות הדנובה, על רקע פסל דצבל]]
**קלחות הדנובה** (ברומנית **Cazanele Dunării**) הוא מקטע בערוץ הדנובה, במעבר בין הרי הקרפטים והרי הבלקן, בגבול שבין רומניה ובין סרביה, לא רחוק מהגבול עם הונגריה. אורך המקטע כ-9 קילומטרים ובמהלכו רוחב הנהר מצטמצם עד 230 מטרים, מה שמכביד על ההפלגה בו. גדות הנהר באזור זה הן סלעיות ואנכיות ומהירות המים עוברת 5 מטרים בשנייה ועומק הנהר מגיע עד 75 מטרים. מקובל לחלק את המקטע לשניים, הקלחות הגדולות והקלחות הקטנות, הראשון בן 4 קילומטרים והשני בן 5 קילומטרים.

## קישורים חיצוניים
* האתר הרשמי של קלחות הדנובה 
* Dunărea fierbe în Cazane 
* VIDEO Colţ de rai: Cazanele Dunării, o zonă magică 

קטגוריה:דנובה
קטגוריה:הרי הקרפטים
קטגוריה:בלקן
הרי חיביני

ממוזער|השתקפות הר מהרי חיביני באחד האגמים במרכז הרכס
**הרי חיביני** (ברוסית: **Хиби́ны**) הם אחד משני רכסי ההרים העיקריים של חצי האי קולה, רוסיה, בחוג הארקטי.

## גאוגרפיה
הרי חיביני הם ההרים הגבוהים ביותר בחצי האי קולה, חצי אי גדול המשתרע מצפון רוסיה אל תוך ים ברנץ והים הלבן.

הרכס משתרע על פני כ-1,300 קמ"ר בצורה דמוית אליפסה ומשקיף מגובה של 900–1000 מטר על המישור הסובב אותו. ההרים אינם גבוהים במיוחד; שתי הפסגות הגבוהות ביותר הן ה-Yudychvumchorr, העומד על 1,201 מטרים, והצ'סנצ'ור, שעומד על 1,191 מטרים. הגובה הממוצע הוא 1,116 מטרים.  ההרים יוצרים צורת פרסה שבראשה רמה גבוהה, מוקפת בסדרה של קניונים עמוקים. הפסגות עם שיפועים תלולים, עם קרחונים, שדות קרח ושדות שלג בחלק מהמקומות. האזור כולו נחשב טונדרה הררית, אזור בו גדילת העצים מוגבלת בשל הטמפרטורות הנמוכות באופן קיצוני.

רכס ההרים השני בחצי האי קולה, טונדרות לובוזרו, בעל מאפיינים דומים לרכס חיביני וממוקם כ-5 קילומטרים מזרחה מהנקודה המזרחית ביותר של חיביני, מופרדים על ידי אגם אומבוזרו.

הרי חיביני עשירים במינרלים, בעיקר עפרות אפטיט ונפלין. 477 מינרלים תועדו בהרים ועבור 108 מהם הרי חיביני מהווים מיקום מייצג - הם תוארו לראשונה בחיביני.

הרי חיביני ברובם אינם מיושבים, למעט אחת ממחצבות המינרלים העשירות בעולם. בשנות ה-30 של המאה ה-20 בהובלת סמיון וולפקוביץ' באזור הוקם מפעל גדול לניצול אפטיט. בשנת 2005 הוקם מפעל נוסף, מהגדולים באירופה.

אחד המינרלים שהתגלו שם מדווח כבעל פוטנציאל כסופג רדיואקטיביות של פסולת גרעינית. למרגלות הרכס שוכנות הערים אפטיטי (על שם המחצב אפטיט) וקירובסק.

### אקלים
האקלים מתון ארקטי, עם טמפרטורת חורף ממוצעת של מינוס 5 מעלות צלזסיוס. עם זאת, הטמפרטורה עשויה לרדת למינוס 30 במהלך הלילה. זרם הגולף, המביא מים חמים יותר לחצי האי קולסקי מצפון, ממתן את האקלים, מה שהופך אותו לחם מעט יותר מאזורים ארקטיים אחרים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רוסיה: הרים
קטגוריה:מחוז מורמנסק: גאוגרפיה
שורש 14

**שורש 14**, או **מִי בּוּ** (בסינית: **冖部**, פיניין: **Mì bù**) הוא השורש הארבעה-עשר של הכתב הסיני. פירושו "**כיסוי**" או "**לכסות**" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 30 תווים (מתוך 49,030) שניתן למצוא תחת שורש זה.

## התפתחות

קובץ:冖-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:冖-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:冖-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 0-89659-774-1
* ליי לי: "התחקות אחר שורשי הדמויות הסיניות: 500 מקרים". בייג'ינג 1993,
* KangXi: עמוד 130, תו 12
* Dai Kanwa Jiten: דמות 1565
* דיי ג'אבון: עמוד 292, תו 12
* האניו דה זידיאן: כרך 1, עמוד 302, תו 14

## קישורים חיצוניים

* נתוני Unihan עבור U+5196

קטגוריה:שורשים (כתב סיני)
הספרייה הלאומית של קטר

**הספרייה הלאומית של קטר** (בערבית: **مكتبة قطر الوطنية** או **QNL**) היא ספרייה לאומית של קטר. הספרייה מתפקדת כספרייה לאומית, ספרייה מחקרית וספרייה עירונית.

להקמת הסיפרייה הוזמנה קלאודיה לוקס, מומחית גרמנית בתחום. בשנת 2018 הסיפרייה כללה כ-800 אלף ספרים מודפסים וכ-500 אלף ספרים אלקטרוניים, עיתונים, ירחונים וכו'.

בנוסף לכך הסיפרייה כוללת "ספריית המורשת" - אוסף של ספרים ומסמכים ישנים. אוסף זה החל להתפתח בשנת 1979 ושולב באוספי הספרייה הלאומית עם הקמתה. האוסף כולל 2,400 יצירות, מפות, מכשירים מדעיים ישנים וצילומים. הוא כולל גם כתבי עת החל מהמאה ה-15 כולל תרגום ללטינית של יצירות אבן סינא. כל החומר עבר דיגיטציה ונכלל בקטלוג הסיפרייה. חלק מהחומר ניתן לגישה במסגרת הספרייה הדיגיטלית העולמית.

בשיתוף עם הספרייה הבריטית הוקמה הספרייה הדיגיטלית של קטר. הפרויקט כולל מסמכים שנשמרים ב"סיפרייה הבריטית" וקשורים להיסטוריה של המפרץ הפרסי החל מהמאה ה-18 ועד לשנות ה-50 של המאה ה-20. כל החומר עבר דיגיטציה.

בשנת 2015 הספרייה קיבלה הכרה כמרכז שימור על ידי הפדרציה הבינלאומית של ארגוני ספריות ומוסדות.

הבניין החדש של הסיפרייה תוכנן על ידי רם קולהאס ובנייתו הסתיימה בשנת 2017. הספרייה מארגנת כנסים ותערוכות כמו כן פעם בחודש מתקיים קונצרט של התזמורת הפילרמונית עם גישה חופשית לציבור.

## קישורים חיצוניים

* 

קטר
קטגוריה:קטר: תרבות
קטגוריה:מבנים שתכנן רם קולהאס
משה רוזנצוויג

**משה-רז רוזנצוויג** (11 במרץ 1951 – 9 באוקטובר 1973) היה מפקד פלוגת שריון בגדוד 71 שלחם תחת חטיבה 7 במלחמת יום הכיפורים, ועוטר בעיטור העוז על שהמשיך להילחם לאחר שספג פציעות קשות ועל חילוץ צוותו הפגוע של מג"ד 71, משולם רטס, תחת אש.

## ביוגרפיה
רוזנצוויג נולד ב-11 במרץ 1951 בחיפה למלכה ולשמואל, וגדל בכפר אתא. כשהיה בן 14 הצטרף למחזור ט"ו של הפנימייה הצבאית לפיקוד שליד בית הספר הריאלי העברי בחיפה.

באוגוסט 1969 התגייס רוזנצוויג לחיל השריון, ועבר קורס מפקדי טנקים, קורס קצינים, קורס קציני שריון וקורס מפקדי פלוגות. בשנת 1972, בעקבות פטירת אימו, הועבר לבקשתו לתפקיד מפקד מחלקה בפנימייה הצבאית בחיפה על מנת שיוכל לדאוג לאביו. במאי 1973 נשא לאישה את חברתו יפה.

עם פרוץ מלחמת יום הכיפורים הוזעק רוזנצוויג לשמש מפקד פלוגה כ' בגדוד 71, שהוקם ב-4 באוקטובר. בערב יום הלחימה הראשון נפגע הטנק ממנו פיקד, ורוזנצוויג נפצע מעל עינו, אך רוזנצוויג החליף טנק והמשיך לפקד על הפלוגה על אף הפציעה. בהמשך הלחימה נפגע גם בכתפו.

בבוקר ה-9 באוקטובר לחם עם פלוגתו בקרב עמק הבכא. לאחר שטנק המג"ד, משולם רטס, נפגע, הוביל רוזנצוויג את חילוץ צוות הטנק תחת אש. לאחר החילוץ נפגע הטנק של רוזנצוויג והתלקח. זונצוויג הצליח לצאת מהטנק הבוער אך נפטר מפצעיו בבית החולים בהמשך אותו יום.

לאחר שנפל הועלה בדרגה לדרגת סרן, והוענק לו עיטור העוז.

## קישורים חיצוניים
* 
* 

## הערות שוליים

קטגוריה:מעוטרי עיטור העוז במלחמת יום הכיפורים
קטגוריה:בוגרי הפנימייה הצבאית לפיקוד חיפה
קטגוריה:חללי צה"ל במלחמת יום הכיפורים
קטגוריה:חיילי חטיבה 7
קטגוריה:בוגרי הפנימייה הצבאית לפיקוד מעוטרי עיטור העוז
קטגוריה:אישים הקבורים בבית הקברות הצבאי בחיפה
קטגוריה:מפקדי פלוגות במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1951
קטגוריה:ישראלים שנפטרו ב-1973
יחסי פולין–קניה

**יחסי פולין–קניה** הם יחסי החוץ בין הרפובליקה של קניה לרפובליקת פולין. שתי המדינות חברות באו"ם ובארגון הסחר העולמי.

## היסטוריה
בין השנים 1942–1944 הגיעו 18,000 פליטים פולנים לעיר הנמל מומבסה. הפליטים היו חלק מהגירה גדולה יותר של בין 320,000 למיליון מפונים פולנים שנאלצו לצאת מפולין על ידי ברית המועצות במהלך מלחמת העולם השנייה ונשלחו לחלקים המזרחיים של ברית המועצות וסיביר. בסיוע צבא אנדרס, כ-110,000 מפונים פולנים עזבו את ברית המועצות לפרס ו-18,000 מפליטים אלה נשלחו למזרח אפריקה.

לאחר שהגיעו הפליטים הפולנים למומבסה, רבים נשלחו לשטחים הבריטיים הסמוכים רודזיה, טנזניה ואוגנדה. הפליטים ששהו בקניה נשלחו למחנות התיישבות במקינדו, מנירה, ניירובי, ניאלי ורונגאי. הפליטים נשארו בקניה עד 1949 כאשר רבים יושבו מחדש באוסטרליה, קנדה ובריטניה.

בשנת 1945, פולין שבה לעצמאותה לאחר המלחמה. ב-12 בדצמבר 1963 קניה קיבלה את עצמאותה מבריטניה וב-13 בדצמבר 1963 הכירה פולין וכוננה יחסים דיפלומטיים עם קניה. בשנת 1964 פתחה פולין שגרירות בניירובי.

בתחילה, היחסים בין שתי המדינות נוהלו בעיקר בפורומים רב-צדדיים כגון באו"ם. זמן קצר לאחר כינון היחסים הדיפלומטיים, כמה מאות אזרחים קנייתים נסעו לפולין ללמוד באוניברסיטאות בפולין על מלגות ממשלתיות. ביוני 2014 חתמו שתי המדינות על מזכר הבנות להגדלת הסחר. מאז 2016, קניה היא אחד מסדרי העדיפויות העיקריים של פולין בסיוע לסיוע לפיתוח.

## ביקורים רמי דרג
[ממוזער|סנאטורים קנייתים ודוברת הסנאט הקנייתי Ekwee Ethuro במהלך ביקור ב[הסנאט של פולין|סנאט של פולין בוורשה בשנת 2015]]
**ביקורים רמי דרג מקניה לפולין**
* שר החוץ קלונזו מוסיוקה (1995)
* שר המסחר מוחיסה קיטויי (2004)
* סגן שר החוץ ריצ'רד מומוימה אוניונקה (2010)

**ביקורים רמי דרג מפולין בקניה**
* שר החוץ קשישטוף סקובישבסקי (1993)
* תת-מזכיר החוץ בוגוסלב זלסקי (2002)
* שר החוץ ולודז'ימייז' צ'ימושביץ' (2004)
* תת-מזכיר החוץ ויטולד ושצ'יקובסקי (2007)
* שר החוץ רדוסלב שיקורסקי (2009)
* תת-מזכירת החוץ גרז'ינה ברנטוביץ' (2010)

## תחבורה
קיימות טיסות עונתיות ישירות בין מומבסה לוורשה עם לוט פוליש איירליינס.

## יחסי סחר
באוקטובר 2014 חתמו הקהילייה המזרח-אפריקנית (הכוללת את קניה) והאיחוד האירופי (שכלל את פולין) על הסכם סחר חופשי. הסכם הסחר החופשי טרם נכנס לתוקפו. בשנת 2018 הסתכם הסחר בין קניה לפולין ב-93 מיליון דולר. הייצוא של קניה לפולין כולל: תה, אננס משומר, פרחי חתך, קפה, דגים ושקיות סיסל. ייצוא פולין לקניה כולל: טקסטיל, מכונות, אלקטרוניקה ורכבים. בשנת 2017 פתחה פולין משרד סחר בניירובי.

## נציגויות דיפלומטיות
שמאל|ממוזער|שגרירות פולין בניירובי
* קניה מיוצגת בפולין באמצעות שגרירותה ברומא, איטליה.
* פולין מחזיקה בקניה שגרירות בניירובי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כיכר מאירהוף

**כיכר מאירהוף** היא כיכר עירונית בשכונת קריית אליעזר בחיפה. הכיכר הוקמה בשנות ה-60 של המאה ה-20 על שם יוסף מאירהוף. הכיכר נחשבת לכיכר העירונית הגדולה בחיפה והצפון, ואחת הגדולות בישראל כולה. אדריכל הכיכר הוא אל מנספלד שתכנן גם מגדל מאירהוף שנמצא בכיכר.

הכיכר נמצאת בכניסה לשכונה, ממול לשכונה אחרת בשם קריית אליהו וממול למרכז הרפואי לין. עד שנהרס אצטדיון קריית אליעזר בשנת 2014, היה ניתן להגיע אל האצטדיון בחמש דקות מהכיכר ואנשים רבים היו עוברים בה לפני משחקים, אך גם כיום הכיכר פופולרית וכמעט תמיד שוקקת חיים.

בלב הכיכר נמצא פסל בשם "החמישה" שאותו יצר הפסל בוקי שוורץ, ובבסיסו כתוב "כיכר יוסף מאירהוף" על שמו של איש העסקים היהודי אמריקאי יוסף מאירהוף.
בכיכר ישנן גינות וספסלים רבים ועצי דקל.

מלבד המגדל, מייחדת את הכיכר שדרת חנויות שקצה אחד שלה נמצא בכניסה למגדל ולכיכר, והקצה השני מסתיים ברחוב הראשי החוצה את השכונה, רחוב צה"ל. השדרה כוללת שתי קומות של מסחר ובמרכזה היא יוצרת הטיה. מאחר ששדרת החנויות צרה, מדי פעם מוציאים סוחרי שדרת החנויות את מרכולתם אל מחוץ לחנויות, תופעה המעצימה את תחושת השוק.

בשנת 1965 נבנה בכיכר מגדל מאירהוף לגובה של 20 קומות שהיה הגבוה ביותר בישראל מחוץ לתל אביב עד לשנת 1973 ובחיפה והצפון היה הגבוה ביותר עד לבנייתו של מגדל אשכול באוניברסיטת חיפה בשנת 1978.

החל מקיץ 2017 עברה הכיכר שיפוץ מקיף לאחר שנפגע ריצוף וריהוט הרחוב כתוצאה מתזוזת קרקע ארוכת שנים. התקציב שהוקצה לשיפוץ היה שלושה מיליון ש"ח ותכנון השיפוץ נמסר למשרד האדריכלים מילר-בלום.

## הערות שוליים

מאירהוף
קטגוריה:קריית אליעזר (חיפה)
קטגוריה:מערב חיפה
יחיא בשירי

מארי **יחיא בן אברהם בשירי** (נקרא גם: **חיים** או **זכריה**, שמו הספרותי: **אבנר בן נר השרוני** או **אבן השרון**, מכונה: **מהר"י בשירי** או **מהרי"ב**; נפטר בכ"ב באב ה'תכ"א, 17 באוגוסט 1661) היה חכם מחכמי יהדות תימן במאה ה-17, סופר מפורסם ומשורר.

## ביוגרפיה
נולד במחצית השנייה של המאה ה-16, בעיירה רחבה במחוז צנעא.

היה מעתיק פורה והעתיק עשרות ספרים, חומשים, משניות, מדרשים, משנה תורה לרמב"ם, סידורים ועוד. בהעתקותיו שילב הערות, פירושים והגהות. העתקותיו הגיעו לכל תימן: צנעא, עמראן, גאהלייה, ואפילו ביצ'א הרחוקה. כיום העתקותיו נמצאות בספריות ברחבי העולם.

מהרי"ץ מצטט ממנו רבות בחיבוריו, ובעיקר ב"חלק הדקדוק", ומכנה אותו "ספרא רבא דאורייתא".

בהעתקותיו שימר מסורות רבות של יהודי תימן, שחלקן אף קדומות לתקופת התלמוד. בזכות אחת מהעתקותיו הוכיח יהודה לוי נחום את ייחוסו של מדרש הגדול לרבי דוד עדני.

נפטר בכ"ב באב ה'תכ"א (17 באוגוסט 1661).

## חיבוריו
חיבר מספר ספרים:

* **אבן השרון** – פירוש על עין יעקב.
* **פירוש** להגדה של פסח, נכתב בערבית יהודית.
* **חבצלת השרון** – ספר העוסק בצורת אותיות הסת"ם על פי הקבלה, ומסורות למקרא. את הספר חיבר כשהיה בן 19. כתב היד נמצא בספרייה הלאומית בירושלים. יצא לאור על ידי פרופ' אהרן גימאני בשנת ה'תשס"ח (2008).
* **עין משפט** – מראי מקומות להלכות במשנה תורה.
* **הגהות** לפירוש המזרחי למסכת חולין.
* **אמירות האמונה** – מהרי"ץ מזכיר את החיבור, והוא מוזכר גם בתכלאל קדמונים.
* **חלק הדקדוק** – אוסף מסורות למקרא.
* **[[כרוניקה]]** על מרד בני אלקאסם בשלטון העות'מאני בתימן בשנים ה'שפ"ז–ה'שפ"ט (1627–1629).

תכלאל קדמונים שהעתיק הרב שלום קורח ונדפס במהדורת צילום על ידי יוסף חובארה, הוא העתקה של הסידור שכתב.

## לקריאה נוספת

* ד"ר משה גברא, **אנציקלופדיה לחכמי תימן**, כרך א', המכון לחקר חכמי תימן, בני ברק, ה'תשס"א (2001), עמ' 50–51

## הערות שוליים

קטגוריה:רבני מרכז תימן
קטגוריה:אחרוני תימן
קטגוריה:נפטרים ב-1661
שורש 186

**שורש 186**, או **שׁיַאנג בּוּ** (בסינית: **香部**, פיניין: **Xiāng bù**) הוא השורש המאה שמונים-וששה של הכתב הסיני. פירושו "**ניחוח**", והוא האחרון מתוך 11 (מתוך סך הכל 214 שורשי הקאנגשי) שורשים המורכבים מתשעה קווים.

במילון קאנגשי יש 37 תווים (מתוך 49,030) שניתן למצוא תחת שורש זה.

## התפתחות

קובץ:香-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:香-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:香-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:香-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+9999

קטגוריה:שורשים (כתב סיני)
מרטנס

קטגוריה:שמות משפחה
קטגוריה:שמות משפחה הולנדיים
קטגוריה:שמות משפחה פטרונימיים
קטגוריה:שמות משפחה המבוססים על השם מרטין
הרוזנת מאריצה

ממוזער|300px|
**הרוזנת מאריצה** (בהונגרית: **Marica Grófnő**; בגרמנית: **Gräfin Mariza**) היא אחת האופרטות הפופולריות ביותר של המלחין היהודי-הונגרי אמריך קלמן. זו יצירה בת שלוש מערכות.

## הדמויות

## עלילה
* **המקום**; באחוזתה של הרוזנת מאריצה
* **זמן**: תחילת המאה ה-20

### מערכה ראשונה
מתרחשת על המרפסת של טירה המוקפת בפארק.

האחוזה קרובה לקולוז'וואר ונמצאת בבעלות הרוזנת מאריצה. מנהל האחוזה, בשם הבדוי בלה טרק, הוא הרוזן טסילו המרושש, שאוסף כסף לנדונית אחותו. אחרי אהבה נכזבת, מאריצה מגיעה נסערת לאחוזתה. לרוזנת נמאס כבר מהגברים של החברה הגבוהה, כל מה שהם רוצים הוא את כספה. כדי להרתיע את המחזרים שלה היא מדליפה שיש לו ארוס בשם קלמן ז'ופאן, שבמקרה הוא רוזן. אלא שבאמת יש דמות משעשעת כזו שנקראת כך. הוא גם מופיע כעבור זמן ומבלבל את הכל. בינתיים, נערה צועניה מנבאת למאריצה שבקרוב יהיה לה ארוס אמיד ואציל. מאריצה מעדיפה להישאר אם כך בטירתה, כיוון שאינה נמצאת כך בסכנה.

### מערכה שנייה
מתרחשת ארבעה שבועות לאחר מכן, בחדר היוקרה של הטירה.

טסילו מתאהב במאריצה וכותב זאת לחבר. בהתבסס על המכתב, מבינה מאריצה שמנהל האחוזה שלה הוא טייקון שהתרושש ולכן היא קוראת לו בחברה "צייד נדוניה". מאוחר יותר היא כבר מבינה שטסילו פועל לטובתה, אך אז נראה שהכל כבר לשווא.

### מערכה שלישית
מתרחשת באותו החדר.

גם דודתו של טסילו, הנסיכה הזקנה המקסימה, מגלה מה קרה ומתקנת הכל. מאריצה וטסילו הופכים לזוג מאושר, כשגם ליזה וז'ופאן מתאהבים.

## להיטי אופרטה
* עיר יפה קולוז'וואר (Komm mit nach Varasdin),
* היי, צועני (Komm, Zigan, komm, Zigan, spiel mir was vor),
* חבקוק הקדוש (Einmal möcht 'ich wieder tanzen),
* כינור מצ'נגר בעל כתף שזיף (Braunes Mädel von der Puszta).

## סרטים
יש מספר גרסאות סרטים של האופרטה:

* A silent version in 1925, directed by Hans Steinhoff with Harry Liedtke as Tassilo, Vivian Gibson as Mariza and Ernő Verebes as Zsupán.
* *Gräfin Mariza* (1932), directed by Richard Oswald with Dorothea Wieck, Hubert Marischka, Charlotte Ander (Lisa), Ferdinand von Alten (Fürst Popoff), Anton Pointner (Baron Liebenberg) and Ernő Verebes (Baron Kolomán Zsupán)
* *Gräfin Mariza* (1958), directed by Rudolf Schündler with Christine Görner and Rudolf Schock, Gunther Philipp, Hans Moser, Lucie Englisch, Renate Ewert and the Kessler Twins
* *Gräfin Mariza* (1974), directed by Eugen York with Ljuba Welitsch and René Kollo.
* *Maritsa* (1985 television film), directed by Alexander Belinsky with Natalya Andrejchenko, Timofey Spivak, Vera Sotnikova and Igor Sklyar.


## לקריאה נוספת
* מועדון אופרטה

## קישורים חיצוניים

* אמריך קלמן - גרפין מאריצה (1932, אופרטה) 
* אמריך קלמן : הרוזנת מאריצה - תיאטרון האופרטה של בודפשט 2001 

קטגוריה:אופרות בגרמנית
קטגוריה:יצירות במוזיקה קלאסית
קטגוריה:אופרטות של אמריך קלמן
Could Cry Just Thinkin About You

"**Could Cry Just Thinkin About You**" (בעברית: "**יכולתי לבכות רק מלחשוב עליך**") הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-9 ביולי 2021, על ידי חברות התקליטים EMI אוסטרליה, יוניברסל מיוזיק אוסטרליה וקפיטול רקורדס, לאחר שבמקור נכלל כקטע קצר במיני-אלבום החמישי של סיון, In a Dream.

## רקע וכתיבה
בסקירה של המיני-אלבום באתר בילבורד מאוגוסט 2020, כתב סטיבן דאו כי "הבלדה המופשטת הזאת בסגנון רוק של שנות ה-70 היא קול חדש המתקבל בברכה ברפרטואר של סיון. ב-'Could Cry' סיון חוקר את שרידיה של מערכת יחסים שבורה, ותוהה כיצד יתקדם הלאה. זה קול חביב, והלוואי שנזכה לשמוע עוד ממנו".

הגרסה המלאה של השיר יצאה לאור ב-9 ביולי 2021, שנה לאחר שפורסם כי סיון נפרד מבן זוגו, הדוגמן ג'ייקוב ביקסנמן, אחרי 4 שנות זוגיות.

עם יציאת השיר כתב סיון כי "כתבתי את השיר הזה בעודי בוכה במטבח כשחיי החלו להתפרק קצת. הקלטתי שם את החלק הווקאלי, ואז הכנסתי אותו כאינטרלוד במיני-אלבום ... השיר הכי עצוב עבורי אבל הכול בסדר עכשיו".

## וידאו קליפ
הווידאו קליפ של השיר בוים על ידי סיון וג'סי גויה-פליט, והועלה לערוץ היוטיוב הרשמי של טרוי סיון ב-9 ביולי 2021.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2020
קטגוריה:סינגלים מ-2021
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:בלדות משנות ה-2020
קטגוריה:סינגלים בהוצאת יוניברסל מיוזיק אוסטרליה
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
יופי נסתר

**יופי נסתר** (באנגלית: **Collateral Beauty**) הוא סרט דרמה. הסרט נכתב על ידי אלן לוב ובבימויו של דייוויד פרנקל, בסרט משתתפים מספר נרחב של שחקנים מפורסמים, כגון, ויל סמית', אדוארד נורטון, קירה נייטלי, מייקל פניה, הלן מירן וקייט וינסלט. הסרט הוקרן בבכורה בפסטיבל הסרטים הבינלאומי של דובאי ב-13 בדצמבר 2016, ויצא לאקרנים בארצות הברית ב-16 בדצמבר 2016, על ידי חברת ההפקות האחים וורנר.

## תקציר העלילה
הווארד אינלט (ויל סמית') הוא פרסומאי מבריק ומצליח מניו יורק, אך כאשר טרגדיה גדולה פוקדת אותו, הוא מתכחש למציאות ומסתגר בתוך עצמו. בעוד חבריו המודאגים מנסים נואשות להתחבר אליו מחדש, הוא מחפש תשובות מהיקום על ידי כתיבת מכתבים לאהבה לזמן ולמוות. אבל רק כשהמכתבים שלו מביאים תגובות אישיות בלתי צפויות, הוא מתחיל להבין כיצד האלמנטים הללו משתלבים בחיים, וכיצד אפילו האובדן העמוק ביותר יכול לחשוף רגעים של משמעות ויופי.

## שחקנים

## הפקה
ב-13 במאי 2015, הוכרז כי יו ג'קמן ורוני מארה לוהקו לככב בסרט, אולם ב-15 ביולי 2015, הוכרז שג'קמן עזב את הפרויקט עקב מחויבותו לסרט לוגאן של פוקס המאה ה-20, וב-8 בספטמבר 2015, הוכרז כי גם מארה עזבה את הפרויקט.

ב-4 באוגוסט 2015, וויל סמית' לוהק לגלם את התפקיד הראשי, והחליף את ג'קמן. ב-8 בספטמבר 2015, הוכרז כי ניו ליין סינמה הצטרפה לפרויקט על מנת לסייע בהפצה של הסרט.

צילומי הסרט החלו ב-22 בפברואר 2016, הסרט צולם בניו יורק בשכונות קווינס ומנהטן, ובנוסף התרחשו צילומים גם במוזיאון ויטני לאמנות אמריקאית.

## הכנסות וביקורות
### הכנסות
הסרט הכניס ברחבי העולם כ-88.2 מיליון דולר, לעומת תקציב הפקת הסרט שמוערך בכ-36 מיליון דולר.

הסרט שוחרר במקביל ליציאת הסרטים רוג אחת: סיפור מלחמת הכוכבים ומנצ'סטר ליד הים. בהתחלה היה צפוי הסרט להכניס כ-13 מיליון דולר בסוף השבוע הפתיחה שלו, בדומה לסרט הדרמה הקודם של וויל סמית' בלתי הפיך. אבל בסוף היום הראשון הסרט הכניס רק כ-2.4 מיליון דולר, מה שהוביל לירידת התחזית לסוף השבוע ל-7.5 מיליון דולר. בסופו של דבר הסרט הכניס בשבוע הראשון כ-7.1 מיליון דולר, סיים במקום הרביעי בקופות וסימן את הפתיחה הנמוכה ביותר בקריירה של וויל סמית'.

### ביקורות
הביקורות על הסרט חלוקות, מצד אחד חלק מאתרי הביקורת הגדולים הביאו לסרט ביקורת נמוכה כדוגמת Rotten Tomatoes (דירוג ממוצע של 14%) וMetacritic (דירוג ממוצע של 23/100).

אך מן הצד השני הסרט קיבל על ידי הצופים ביקורות חיוביות.

## פרסים
הסרט הועמד לשבעה פרסים, וזכה באחד.

## קישורים חיצוניים
* 

## הערות שוליים

קטגוריה:סרטי 2016
קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטים על מוות
קטגוריה:סרטי דייוויד פרנקל
יחסי אוקראינה–קניה

**יחסי אוקראינה–קניה** הם היחסים הבילטרליים בין קניה לבין אוקראינה.

## היסטוריה
קניה הכירה באוקראינה כמדינה עצמאית ב-5 במרץ 1993, ויחסים דיפלומטיים כוננו באותו היום. לאחר שנשיא אוקראינה, פטרו פורושנקו נבחר, בירך אותו אוהורו קניאטה, נשיא קניה. שגרירות אוקראינה נפתחה בשנת 2004, והיא גם מוסמכת לטנזניה.

## שיתוף פעולה לפיתוח
סחר, כלכלה, תחום צבאי-טכני ותרבות זוהו כתחומי מפתח של שיתוף פעולה.

במהלך משבר קרים צוטט שר החוץ של קניה ואמר כי קניה מכבדת את הריבונות הטריטוריאלית של אחרים וכי כל מדינה צריכה לעשות זאת. היא נפגשה אז עם שגריר אוקראינה בקניה. ייתכן שזה היה רמז לכך שקניה ראתה את המצב בקרים ככיבוש על ידי מדינה זרה. קניה דחקה בכל הצדדים המעורבים לפתור את המשבר בשלום.

מאז 2010 הציעה ממשלת אוקראינה 50 מלגות ללימודים לאזרחי קניה באוקראינה.

## יחסי סחר
בשנת 2013 ייצאה אוקראינה סחורות בשווי 13 מיליארד דולר שילינג קנייתי (143 מיליון דולר) לקניה, קניה ייצאה סחורות בשווי 925 מיליון שילינג קנייתי (10.1 מיליון דולר).

אוקראינה היא ספקית נשק גדולה לצבא ההגנה של קניה. בשנת 2008 קניה קנתה 33 טנקים מסוג T-72 מהתקופה הסובייטית מאוקראינה, ודובר כי קניה קונה אותם עבור ממשלת דרום סודאן. אולם בהמשך הוכח שקניה שילבה את כל הטנקים בצבא קניה.

קניה קוראת למשקיעים האוקראינים לשקול השקעה בתשתיות, תיירות, תקשוב, כרייה ותחומי הנפט והגז המתעוררים.
שמאל|ממוזער|שגרירות אוקראינה בניירובי

## נציגויות דיפלומטיות
* קניה מיוצגת באוקראינה באמצעות שגרירותה במוסקבה, רוסיה.
* אוקראינה מחזיקה בקניה שגרירות בניירובי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מוחמד בארוויס

**מוחמד עבדאללה עלי בארוויס** (בערבית: **محمد عبد الله علي بارويس**; נולד ב-30 בנובמבר 1985 בתימן) הוא כדורגלן תימני המשחק בעמדת הקשר בקבוצת אל-וחדה עדן מליגת העל התימנית ובנבחרת תימן.

## קריירת מועדונים
בארוויס משחק באל-וחדה עדן מאז שנת 2009, ושיחק עמה בליגת העל התימנית ובליגת המשנה התימנית לסירוגין. בשנת 2018 הושאל לאום סלאל מליגת העל הקטרית למשך חצי עונה, וערך הופעה אחת במדי המועדון.

## קריירה בינלאומית
ב-23 ביוני 2012 ערך בארוויס את הופעת הבכורה שלו בנבחרת תימן, בהפסד 3-1 לנבחרת לוב במסגרת הגביע הערבי . ב-26 ביוני, בהופעתו השנייה בנבחרת, הבקיע את שער הבכורה שלו, בניצחון 2-0 על נבחרת בחריין במסגרת אותו טורניר.

הוא היה חלק מסגל נבחרת תימן בטורניר גביע אסיה 2019.

## קישורים חיצוניים

## הערות שוליים

קטגוריה:כדורגלנים תימנים
קטגוריה:קשרי כדורגל תימנים
קטגוריה:כדורגלני אום סלאל
קטגוריה:כדורגלני גביע אסיה 2019
קטגוריה:ספורטאים זרים בקטר
קטגוריה:תימנים שנולדו ב-1985
יחסי פורטוגל–קניה

**יחסי פורטוגל–קניה** הם יחסים דו-צדדיים בין פורטוגל וקניה.

## היסטוריה
בין קניה ופורטוגל קיימים יחסים שנמשכו כ-500 שנה.

היחסים החלו עם ואסקו דה גאמה שבפקודת מלך פורטוגל בשנת 1497 החל להפליג לחפש מסלול להודו. בשנת 1498 נחת ואסקו דה גאמה במומבסה ובמלינדי בקניה של ימינו. מצבת ואסקו דה גאמה נבנתה בשנת 1498.

מצודת ישו במומבסה נבנתה במומבסה על ידי הפורטוגלים בין השנים 1593–1596. בין השנים 1631–1895 היא החליפה ידיים 9 פעמים בין האימפריה הפורטוגזית, אימאמות עומאן והאימפריה הבריטית.

## יחסי סחר
[ממוזער|[מצודת ישו במומבסה]]
סך המסחר הוא כ-2.12 מיליארד שילינג קנייתי (19.4 מיליון אירו).

קניה ייצאה סחורות בשווי 0.48 מיליארד שילינג קנייתי (4.4 מיליון אירו) לפורטוגל. פורטוגל ייצאה סחורות בשווי 1.64 מיליארד שילינג קנייתי (15 מיליון אירו).

הייצוא העיקרי של קניה לפורטוגל כולל: פירות, אגוזים ודגים.

הייצוא העיקרי של פורטוגל לקניה כולל: מכונות עיבוד נתונים אוטומטיות.

## נציגויות דיפלומטיות
* קניה מיוצגת בפורטוגל באמצעות שגרירותה בפריז, צרפת.
* פורטוגל מחזיקה בקניה שגרירות בניירובי, אשר נפתחה בסוף 2019.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דואן ואן האו

**דואן ואן האו** (בוייטנאמית: **Đoàn Văn Hậu**; נולד ב-19 באפריל 1999 בתאי בין שבווייטנאם) הוא כדורגלן וייטנאמי המשחק בעמדת המגן השמאלי בקבוצת האנוי מליגת העל הווייטנאמית ובנבחרת וייטנאם.

## קריירת מועדונים
### האנוי
האו גדל במחלקת הנוער של האנוי מליגת העל הווייטנאמית, והחל לשחק בקבוצה הבוגרת של המועדון בשנת 2017, כשהיה בן 17. הוא זכה עם המועדון בשתי אליפויות וייטנאם, בעונות  ו-, ובסופר קאפ הווייטנאמי בשנת 2019, ונכלל בקבוצת העונה בליגה בעונת .

### ההשאלה להירנפיין
ב-2 בספטמבר 2019 הושאל האו להירנפיין מליגת העל ההולנדית למשך עונה אחת. ב-17 בדצמבר ערך את הופעת הבכורה שלו במועדון, בניצחון 2-0 על רודה במסגרת הסיבוב השני של הגביע ההולנדי, והפך להיות השחקן הווייטנאמי הראשון שמשחק בהולנד. זו הייתה הופעתו היחידה במדי המועדון, והוא לא זכה לדקות משחק במסגרת הליגה.

### החזרה להאנוי
ב-1 באוגוסט 2020 חזר האו להאנוי, לאחר שהמשא ומתן בין הירנפיין להאנוי בנוגע להארכת תקופת ההשאלה שלו להירנפיין נכשל.

## קריירה בינלאומית
ב-5 בספטמבר 2017 ערך האו את הופעת הבכורה שלו בנבחרת וייטנאם, בניצחון 2-1 על נבחרת קמבודיה במסגרת מוקדמות גביע אסיה 2019.

הוא היה חלק מסגל נבחרת וייטנאם בטורניר אליפות דרום אסיה , בו זכתה נבחרתו, וערך שבע הופעות בטורניר.

הוא היה חלק מסגל נבחרת וייטנאם בטורניר גביע אסיה 2019, ערך בו חמש הופעות, ונבחר כאחד מעשרת השחקנים הצעירים המצטיינים של הטורניר.

## תארים
;האנוי
* אליפות וייטנאם (2): 2018, 2019
* הסופר קאפ הווייטנאמי (2): 2019, 2021

;נבחרת וייטנאם
* אליפות דרום אסיה (1): 2018

## קישורים חיצוניים

## הערות שוליים

קטגוריה:כדורגלנים וייטנאמים
קטגוריה:מגני כדורגל וייטנאמים
קטגוריה:כדורגלני הירנפיין
קטגוריה:כדורגלני נבחרת וייטנאם
קטגוריה:כדורגלני גביע אסיה 2019
קטגוריה:ספורטאים זרים בהולנד
קטגוריה:וייטנאמים שנולדו ב-1999